Diari Oficial de la Generalitat Valenciana


Sumari del DOGV 5016, del 30-05-2005 (2005/5323)

RESOLUCIÓ de la Direcció General d'Energia de la Conselleria d'Infraestructures i Transport de la Generalitat Valenciana per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de la subestació transformadora de 132/20 kV denominada ST Xàbia, situada en la carretera local de Gata de Gorgos a Xàbia, km 4,5 en el terme municipal de Xàbia, província d'Alacant (ATRCCT/2004/57/03).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/5323


Data del document
:   01-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Xàbia
    * empresa privada
    * subministrament d'energia elèctrica

RESOLUCIÓ de la Direcció General d'Energia de la Conselleria d'Infraestructures i Transport de la Generalitat Valenciana per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de la subestació transformadora de 132/20 kV denominada ST Xàbia, situada en la carretera local de Gata de Gorgos a Xàbia, km 4,5 en el terme municipal de Xàbia, província d'Alacant (ATRCCT/2004/57/03). [2005/5323]
  
Vist l'escrit presentat per Iberdrola Distribución Eléctrica, SAU, en data 27 de setembre de 2004, davant del Servici Territorial d'Energia d'Alacant, sol·licitant se li concedisca autorització administrativa i aprovació del projecte tècnic d'execució per a l'ampliació de la subestació transformadora de 132/20 kV denominada ST Xàbia, situada junt al camí de Catarroges, al marge esquerre del PK 4,5 de la carretera local de Gata de Gorgos a Xàbia, al terme municipal de Xàbia (Alacant). Al mencionat escrit, s'adjuntaven dos exemplars del projecte tècnic de l'esmentada instal·lació, firmats per l'enginyer industrial Sr. Rafael Adobes Golfe i visats pel Col·legi Oficial d'Enginyers Superiors Industrials de la Comunitat Valenciana en data 6 de setembre de 2004.
  
Vist que, el dia 24 de gener de 2005, es va publicar en el Butlletí Oficial de la Província d'Alacant l'anunci corresponent a la informació pública prevista en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist l'informe tècnic favorable d'11 de març de 2005, emés pel Servici Territorial d'Energia d'Alacant.
  
Atés que, d'acord amb la documentació que hi ha en l'expedient, l'ampliació sol·licitada es realitzarà en els mateixos terrenys ocupats per les instal·lacions actuals.
  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.
  
Atés que, d'acord amb el projecte presentat, la finalitat de l'ampliació sol·licitada és satisfer les necessitats de demanda d'energia en la zona, amb garanties de seguretat i regularitat atesos els subministraments sol·licitats i d'esta manera permetre absorbir la demanda addicional i alleujar, d'una altra part, la càrrega de les subestacions existents del Verger i Teulada.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica.
  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia
  
Primer
  
Atorgar a Iberdrola Distribución Eléctrica, SAU, una autorització administrativa per a la construcció de les instal·lacions elèctriques de distribució corresponents a l'ampliació de la subestació transformadora de 132/20 kV denominada ST Xàbia, situada en la carretera local de Gata de Gorgos a Xàbia, km 4,5 al terme municipal de Xàbia, província d'Alacant, les característiques principals de la qual són:
  
- Un transformador trifàsic (T-2) en bany d'oli, amb refrigeració natural i forçada de potència nominal 40 MVA, i queda una potència total de 80 MVA.
  
- Reactància de posada a terra trifàsica en bany d'oli que porta incorporats, en cada una de les fases i en el neutre, transformadors d'intensitat tipus Bushing.
  
- Transformador de servicis auxiliars de 100 kVA, relació 20/0'390-0'230 kV.
  
- Sistema de 20 kV:
  
- Conjunt de 10 cel·les prefabricades de tipus modular ?amb barra simple- i és la seua distribució: sis per a eixida de línies; una per a alimentació del transformador; una per a bateria de condensadors; una per a servicis auxiliars i una de mesura i adaptament.
  
- Pressupost: 822.694, 32 euros.
  
Segon
  
Aprovar el projecte tècnic d'execució per a l'ampliació de la subestació citada en el punt primer de la present resolució i habilitar el titular d'esta a la construcció de la instal·lació projectada.
  
La present resolució queda sotmesa a les condicions següents:
  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.
  
2. La instal·lació a executar complirà amb els reglaments aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.
  
4. El termini previst per a l'execució de les instal·lacions és de sis mesos comptadors a partir de la notificació de la present resolució. No obstant això, abans de l'acabament d'este, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia. Una vegada executat el projecte, s'haurà de presentar sol·licitud de posada en servici davant del Servici Territorial d'Energia d'Alacant acompanyada de la documentació establida reglamentàriament.
  
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 1 d'abril de 2005.- El director general d'Energia: Antonio Cejalvo Lapeña.